Ronny Brede Aase

**Ronny Brede Aase** (født 1986) er en norsk journalist og programleder i radio og TV. Han var programleder for *[[P3morgen]]* på NRK P3 fra 2009 til 2019. Han har mottatt flere priser, blant annet «Årets radionavn» og «Årets programleder». Brede Aase har også vært programleder for Melodi Grand Prix i 2020, 2021 og 2026.

## Bakgrunn
Brede Aase debuterte på NRK sommeren 2006 som innringer i radioprogrammet Radioresepsjonen. Han startet i NRK Sogn og Fjordane sommeren 2007 og gikk samme høst over til NRK P3. I 2009 startet han som programleder for *[[P3morgen]]* sammen med Live Nelvik og side-kick Yngve Hustad Reite. I 2013 sluttet Nelvik og Reite. Fra da av ledet Aase programmet sammen med Silje Nordnes og etter hvert Markus Neby. Den 20. desember 2019 hadde trioen sin siste *P3morgen*-sending, og fra januar 2020 tok Martin Lepperød og Adelina Ibishi over som programledere.

I 2020 ga han ut boka *Lukk auga og tenk på taco* på Gyldendal forlag.

### Programlederjobber
I tillegg til *P3morgen* har Brede Aase ledet en rekke andre programmer på radio og fjernsyn. I 2014 var han programleder for *[[VG-lista|VG-lista topp 20]]* på Rådhusplassen i Oslo sammen med Silje Nordnes. I 2015 og 2016 intervjuet duoen artistene bak scenen i pausene.

Brede Aase har også vært programleder for *P3aksjonen* på NRK P3 i årene 2009–2019 sammen med henholdsvis Aishath Afeef, Ken Wasenius-Nilsen, Silje Nordnes, Live Nelvik, Mathias Nylenna, Niklas Baarli, Vida Lill Gausemel Berge, Tuva Fellman, Tete Lidbom og Adelina Ibishi.

I 2020 og 2021 var han programleder for Melodi Grand Prix sammen med Kåre Magnus Bergh og Ingrid Gjessing Linhave.

Han var også programleder for livsstilsprogrammet *Eit feitt liv* på NRK1 i 2021, der han ser på aspektene rundt slanking og fedme.

I 2021 meldte Brede Aase overgang fra NRK til TVNorge og ble programleder for ''Den store matfesten'' fra våren 2022.

### Priser og utmerkelser
I 2009 ble han tildelt Kulturdepartementet sin nynorskpris for journalistar.

Brede Aase fikk sammen med Nelvik i 2011 prisen «Årets radionavn» og «Årets programledere» under Radiodager 2011. Under Radiodager 2014 vant han prisene «Årets morgenflate» og «Årets radioøyeblikk» som programleder i *P3morgen*. I tillegg vant  Brede Aase og Nordnes «Årets programleder/programlederteam». I 2015 vant *P3morgen* «Årets morgenflate» og «Årets programleder/programlederteam». I 2019 fikk han Kringkastingsprisen fra Kringkastingsringen.

## Deltakelser på fjernsyn
TV-programmer Aase har deltatt i er:
* 2011: ''4-stjerners middag'' på TVNorge: deltaker
* 2014: *Byttelåne liv* på NRK med Ole Torp
* 2014: *[[Sommeråpent]]* på NRK1 som reporter
* 2014: *Rådet* på NRK3: med programleder Siri Kristiansen
* 2015: *[[En kveld hos Kloppen]]* på TV 2: deltaker med programleder Solveig Kloppen
* 2016: *[[Huskestue]]* på TV 2: deltaker
* 2018: *[[Jorden rundt på 6 steg]]* på NRK1: Deltaker sammen med Silje Nordnes
* 2020: Sommerbilen på NRK1: Programleder sammen med Tuva Fellman
* 2020 og 2021: Melodi Grand Prix på NRK1: Programleder sammen med Kåre Magnus Bergh og Ingrid Gjessing Linhave
* 2021: *[[Eit feitt liv]]* på NRK1: Programleder.
* 2022: *[[Den store matfesten]]* på TVNorge og Discovery+: Programleder.
* 2024: Skinnet bedrar (TV-program): Programleder.
* 2025: *Først til verdens ende*

## Helse
Aase ble født med blødninger på det høyre øyet. Som liten måtte han gjennom flere operasjoner for blødningene, men det hjalp ikke. I dag er han blind på det høyre øyet, og har grå stær på det venstre.

## Referanser


## Eksterne lenker
* 
*  Artikler skrevet av Ronny Brede Aase på p3.no
*